Onderneming in die Kollig: Tony's Quality Meat - Wêreldwyd
Onderneming in die Kollig: Tony’s Quality Meat
deur Wêreldwyd | Mei 8, 2019 | Blog
Daar is min dinge wat só trots Suid-Afrikaans is soos Wêreldwyd se Wêreldgids. Hier bring ons klomp Suid-Afrikaanse ondernemings in die buiteland onder een gemaklike platform bymekaar om jou te help om vinniger tuis te voel in ‘n nuwe land. Elke week kies Wêreldwyd een van die ondernemings op die gids om in die Kollig te verskyn. Hierdie week is dit Tony’s Quality Meat in Australië.
Een van die eerste goed wat Suid-Afrikaners in die buiteland na verlang is ordentlike boerewors en biltong, iets wat skaars is in enige land wat nie Suid-Afrika is nie. Gelukkig is daar ‘n slaghuis soos Tony’s Quality Meat waar jy kenmerkende Suid-Afrikaanse vleisprodukte kan kry.
Hier is hulle storie:
Ons verskaf alle soorte vleis produkte wat ons spesialiteit Suid-Afrikaanse boerewors en biltong insluit! Tony’s Quality Meat is ‘n familiebesigheid wat hulself daaraan toewy om top kwaliteit Australiese vleisprodukte deur Australasië te verskaf. Ons kom van ‘n Suid-Afrikaanse agtergrond af en ons wil graag die geure van Suid-Afrika met soveel as moontlik mense deel. Biltong is soortgelyk aan jerky maar dit proe natuurlik baie beter en word van hoër gehalte vleis gemaak.
By Tony’s kan jy ‘n groot verskeidenheid vleis, biltong en selfs verskillende geure boerewors aankoop soos chilli boerewors of kaas boerewors. So, waarvoor wag jy? Gaan maak sommer vandag nog ‘n draai by Tony’s om vleis vir jou volgende braai te kry.
Besoek Tony’s Quality Meat se webblad hier
Besoek Tony’s Quality Meat se Facebookblad hier
Besoek Tony’s Quality Meat se profiel op die Wêreldgids hier